Ulam singa barak

Ulam singa barak (Pterois volitans) inggih punika ulam karang sane madue racun saking kulawarga Scorpaenidae, ordo Scorpaeniformes. Utamanyane asli saking wewidangan Indo-Pasifik, nanging sampun dados spesies invasif ring Segara Karibia, taler ring sepanjang Pasih Timur Amerika Serikat lan Mediterania Timur lan taler kapanggihin ring Brasil ring Fernando de Noronha.

Ulam singa barak puniki mabusana antuk garis-garis putih sane magentos-gentos antuk garis-garis barak, maroon utawi coklat. Dewasa ring spesies puniki prasida mentik ngantos 47 cm (18,5 in) panjangnyane, dadosnyane silih sinunggil spesies ulam singa sane pinih ageng ring segara, nanging sane kantun alit biasane cendet saking 1 inci (2,5 cm). Rata-rata ulam singa barak puniki maurip sawatara 10 warsa.

Pustaka
Kategori:Buron
Kategori:Ulam